Petseri tulekahju

Petseri tulekahju oli 24. mail 1939 Petseris toimunud tulekahju, milles hävis kolmandik linnast. See on 20. sajandi Eesti ala üks suuremaid rahuajal toimunud tulekahjusid.

Tulekahju kestis vaid neli tundi ja selle käigus hävis Petseri 650 elumajast 212. Tulekahjus hukkus kolm inimest ja raskeid põletushaavu sai kaheksa inimest.https://web.archive.org/web/20180808140245/http://www.efis.ee/et/filmiliigid/film/id/688 (vaadatud 08.08.2018)

Tuli tekkis Jaan Poska tänaval asunud Terešihhini pärijate maja kuuridest Uue tänava ja Kiriku tänava vahelises osas. Tugeva tuulega paiskus see kohe laiali üle linna. Tulekustutajad olid vaevalt jõudnud Terešihhini majani, kui juba teatati uuest õnnetusest ligi pool kilomeetrit eemal asunud Rätsepa kaupluse juures Tartu tänaval. Samas oli kohe süttinud ka Riia tänaval asunud Kleinsoni maja. Tugev tuul kandis põlevate katuste laaste ja pappi sadade meetrite kaugusele. Petseri linnast enesest oli tule võimuses rajoon, mis piirdus peamiselt Tartu, Võru ja Riia tänavaga.

Petseri kesklinnas hävinesid Petseri linnavalitsuse hoone, tuletõrje pritsihoone, Petseri Majaomanikkude Ühispank, Petserimaa Kaubanduse Ühispank, restoran Must Kass, suur kinohoone, Alfred Meomutteli apteek jne, kokku üle paarikümne kahekorruselise maja.Petseri tules ja suitsus, Postimees (1886-1944), nr. 140, 25 mai 1939

 Viited 

Kategooria:Eesti tulekahjud
Kategooria:1939. aasta Eestis
Kategooria:Petseri ajalugu